stanford-oval/wikipedia huggingface dataset:
אנדרה גריי
קריירה בינלאומית

אדנרא גריי נולד להורים בעלי שורשים מג'מייקה ולכן יכול לשחק עבורה. לאחר השתתפות במספר משחקים של נבחרת משנה של אנגליה בכדורגל הוא זומן לנבחרת ג'מייקה בכדורגל. בעקבות פציעתו של ג'בון איסט גריי השתתף במשחקי גביע הזהב 2021. את שערו הראשון במדי הנבחרת הוא כבש נגד סרביה. גריי השתתף במשחקי הנבחרת לקראת מונדיאל 2022.
הערות שוליים

↑  "Burnley pay club-record fee for Gray". BBC Sport (באנגלית בריטית). נבדק ב-2022-04-09.
↑  "Watford sign Gray in 'record £18.5m deal'". BBC Sport (באנגלית בריטית). נבדק ב-2022-04-09.
גלקטיון טאבידזה

| --- | --- |

 לידה:  17 בנובמבר 1891 צ'קווישי, פלך כותאיסי מלכות המשנה של הקווקז
 התאבד:  17 במרץ 1959 (בגיל 67) טביליסי
 מדינה:  גאורגיה
 מקום קבורה:  פנתאון מתאצמינדה
 ידוע בשל:  מגדולי המשוררים הגאורגים
 השכלה:  הסמינר הרוחני של טביליסי 
 תואר:  עיטורים   עיטור לנין   עיטור פועלי הדגל האדום
 בת זוג:  אולגה אוקודז'אווה
 פרסים והוקרה:  עיטור לנין  עיטור הדגל האדום של העמל 
 חתימה:   
 
גָלַקטיוֹן טאבּידזֶה (בגאורגית: გალაკტიონ ტაბიძე‏; 17 בנובמבר 1891 – 17 במרץ 1959), היה משורר גאורגי. נחשב לאחד מגדולי המשוררים הגאורגים אשר השפעתו ניכרת על השירה והספרות הגאורגית, וכונה גם "ביירון הגאורגי" (כרתוולי ביירוני) הוא שרד את הטיהורים הגדולים שערך סטלין בקרב האליטה של ברית המועצות, אולם רבים מחבריו וקרובי משפחתו, כולל אשתו, ספגו את נחת זרועו של השלטון. בעקבות האירועים הקשים נכנס לדיכאון, התמכר לטיפה המרה ובסופו של דבר אושפז בבית חולים פסיכיאטרי בטביליסי, שם התאבד.
ספר בו שירים נבחרים של טאבידזה, אשר תורגם מגאורגית לעברית על ידי אורציון ברתנא וראובן אנוך ראה אור בשנת 2004 בהוצאת אוניברסל.
ביוגרפיה

טאבידזה נולד בשנת 1891 בעיירה צ'קווישי (ჭყვიში) בנפת ואני גאורגיה (אז חלק מהאימפריה הרוסית). אביו, ואסיל טאבידזה, שהיה מורה, מת חודשיים לפני לידתו. הוא למד בין השנים 1900 ל-1910 בכותאיסי ולאחר מכן בסמינר התאולוגי בטביליסי. מאוחר יותר החל לעבוד כמורה. ספר השירה הראשון שלו פורסם בשנת 1914 והיה מושפע מזרם הסימבוליזם. בשנת 1915 הקים, יחד עם משוררים סימבוליסטים גאורגיים אחרים, את קבוצת הקרניים הכחולות (ცისფერყანწელები), קבוצת משוררים ששלטה בשירה הגאורגית בשנות ה-20 ומילאה תפקיד חשוב בהתחדשות הספרות הגאורגית. הוא פרש ממנה זמן קצר לאחר היווסדה. אף על פי שזכה לתהילה לקח לו זמן רב יותר מהסימבוליסטים הגאורגים האחרים. זאת בעיקר בשל העדפתו את הבדידות, שבגינה זכה, מאת בן דודו טיציאן טאבידזה, לכינוי "אביר מסדר הבדידות".
קובץ השירים הבא שלו פורסם בשנת 1919, הקובץ שנקרא "פרחים אמנותיים" ("არტისტულმა ყვავილებმა") זכה להצלחה רבה, ומיצב אותו כגדול המשוררים הגאורגים של זמנו. רוב כתיבתו הייתה ספוגה בנושאים כמו בדידות, חוסר-אהבה, תחושות בלהה מבשרות רעות, כפי שניתן לראות ביצירות המופת שלו: "ללא אהבה" (1913), "אני והלילה" (1913), "סוסי תכלת" (1915) ו"הרוח נושבת" (1924).
במהלך הדיכוי הסטליניסטי של 1937, נאסרה, אשתו של טבידבזה, אולגה אוקודז'אווה, ממשפחת בולשביקים, והוגלתה לסיביר. שם היא מתה בשנת 1944. בן דודו של טאבידזה ומשורר-עמית, טיציאן טאבידזה, יחד עם משוררים עמיתים נוספים, נאסרו והוצאו להורג, בסופו של דבר. טאבידזה עצמו נחקר והוכה קשות על ידי לברנטי בריה. אירועים אלה גרמו לטאבידזה לשקוע בדיכאון והתמכרות לטיפה המרה. שתיקותיו הארוכות ובדידותו הצילו אותו מן הטיהורים הגדולים. הוא המשיך לקבל תארים ופרסים ופרסם שירים חדשים אולם חייו של המשורר היו הרוסים לחלוטין. כשהוא חולה מאוד ובדיכאון הוא הועבר לבית החולים הפסיכיאטרי בטביליסי, שם סיים את חייו, בשנת 1959, על ידי קפיצה אל מותו מחלון בית החולים. הוא נטמן בפנתאון מתאצמינדה. בלווייתו השתתפו רבבות. בשנת 2000, פרסמה הכנסייה הגאורגית, סליחה רשמית על חטא ההתאבדות.
טאבידזה פרסם במהלך חייו אלפי שירים והשפיע בצורה משמעותית על השירה והספרות הגאורגית המודרנית. הארכיון האישי שלו, הכולל כ-100,000 פריטים, שוכן במוזיאון הספרות בטביליסי. שיריו תורגמו לשפות רבות, בהן אנגלית, רוסית, צרפתית וגרמנית.
פרסים

המשורר הסובייטי גאורגי, המשורר הלאומי של גאורגיה הסובייטית (1933)
פרס האקדמיה של גאורגיה הסובייטית (1944)
הערות שוליים

↑  ריצ'רד אנדרו קארדוול (2004), קבלת הפנים של ביירון באירופה, כרך 1, עמ' 416, ISBN 0826468446 (באנגלית)
| --- | --- |
בקרת זהויות :  NLI: 987007301007505171  PLWABN: 9810565542905606  BIBSYS: 90735202  BnF: cb13522161t (data)  CiNii: DA05223501  GND: 119039028  ICCU: RMRV194662  ISNI: 0000 0001 0968 0637  LCCN: n85165542  LNB: 000299027  MusicBrainz: 40caaed1-de9f-4f9e-aec5-6976f19f340a  NKC: xx0180810  NTA: 128818980  SNAC: w6777srf  SUDOC: 050267221  VIAF: 44457111   WorldCat (עם VIAF): 44457111 
קברו של גלקטיון טאבידזה מעוטרת בפסל ברונזה עם דמותו,
פנתאון מתאצמינדה
טופר גרייס

| --- | --- |

 לידה:  12 ביולי 1978 (בן 46) ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-1998
 מקום לימודים:  אקדמיית ברוסטר  אוניברסיטת דרום קליפורניה  Fay School  תיכון דריאן  דה גאונדלינגס 
 בת זוג:  אשלי הינשו (נישאו ב-2016)
 מספר צאצאים:  2 
 פרסים והוקרה:  פרס אמי לבידור בשעות היום (2013) 
 פרופיל ב-IMDb
 
כריסטופר ג'ון "טופר" גרייס (באנגלית: Christopher John "Topher" Grace; נולד ב-12 ביולי 1978) הוא שחקן אמריקאי ממוצא יהודי. מוכר בעיקר בשל גילום דמותו של אריק פורמן בסיטקום המצליח "מופע שנות ה-70", ובתור אדי ברוק (ונום) בסרט "ספיידרמן 3".
ביוגרפיה

גרייס נולד בעיר ניו יורק שבארצות הברית, למשפחה נוצרית בעיקרה, אם כי סבתו מצד אביו הייתה יהודייה. יש לו אחות בשם ג'ני. הוא גדל בדריאן, קונטיקט, שם הכיר את השחקנית קייט בוסוורת'. בתיכון החליט לקצר את שמו ל"טופר", מכיוון שלא אהב שקיצרו את שמו הפרטי כריסטופר, ל"כריס". כשלמד באקדמיית ברוסטר בניו המפשייר, הבחין בו המפיק של "מופע שנות ה-70", כששיחק את התפקיד הראשי בהצגה "A Funny Thing Happened on the Way to the Forum".
למד באוניברסיטת דרום קליפורניה, אך עזב בשנה הראשונה כדי להתמקד בעבודה בטלוויזיה, ולפתח קריירה קולנועית.
קריירה

גרייס לוהק לסדרה "מופע שנות ה-70" בתור אריק פורמן בשנת 1998 ושיחק בה עד 2005. הוא עזב את הסדרה כדי לעבוד בקולנוע. על אף זאת, בפרק האחרון של הסדרה ב-2006 הוא ביצע הופעת אורח.
גרייס שיחק בסרטים "טראפיק" (2000), "אושן 11" (2001), "אושן 12" (סרט ההמשך לאושן 11) (2004). ב-2003 הופיע בסרט "חיוך של מונה ליזה" והתארח בפרק בסדרה "המלך היל".
ב-2004 שיחק גרייס בתפקיד ראשי בסרטים "לזכות בדייט עם טד המילטון" "בחברה טובה", ו"נ.ב. אוהב אותך". ב-2007 הופיע גרייס בסרט "ספיידרמן 3" כאדוארד "אדי" ברוק ג'וניור, צלם עיתונות יריב של פיטר פארקר שהופך לנבל ונום.
בנוסף, שיחק בסרטים "The Crusaders", "Coxblocker" ו"Kids in America" שיצאו למסכים בהמשך אותה שנה.
ב-2010 כיכב בסרט המדע בדיוני "טורפים", סרט נוסף מסדרת סרטי "הטורף".
ב-2011 כיכב בסרט הקומדיה הרומנטית "קחי אותי הלילה", לצד טרסה פאלמר.
בשנת 2014, שיחק בסרטים "הקריאה", "בין כוכבים", ו"לא מתרגש" בו מככב כריס אוונס.
ב-2015 שיחק בסרט "אמריקן אולטרה" בו מככב ג'סי אייזנברג. בנוסף, שיחק בסרט "אמת".
ב-2016 כיכב בסרט המוזיקלי "Opening Night" (נקרא קודם "One Shot").
ב-2019 שיחק בתפקיד מרכזי בפרק השני (סמית'רינס) בעונה החמישית של הסדרה "מראה שחורה". בנוסף ב-2019, שיחק בתפקיד מרכזי בפרק החמש-עשרה בסדרת המדע בדיוני האנתולוגית "אהבה, מוות ורובוטים" מבית נטפליקס, לצד מרי אליזבת וינסטד.
חיים אישיים

בעבר יצא עם איוונקה טראמפ, בתו של נשיא ארצות הברית לשעבר דונלד טראמפ. בעת צילומיו לסרט "קחי אותי הלילה", הוא הכיר את השחקנית האוסטרלית שכיכבה לצדו טרסה פאלמר, והשניים ניהלו מערכת יחסים ממושכת ונפרדו.
בינואר 2015 התארס עם השחקנית האמריקאית אשלי הינשו, לאחר כשנה של זוגיות. במאי 2016 הם נישאו, וב-2017 נולדה בתם.
פילמוגרפיה

2000 - טראפיק
2001 - אושן 11
2002 - פינוקיו (דיבוב)
2003 - חיוך של מונה ליזה
2004 - לזכות בדייט עם טד המילטון
2004 - נ.ב. אוהב אותך
2004 - אושן 12
2004 - בחברה טובה
2007 - ספיידרמן 3
2007 - The Crusaders
2007 - Coxblocker
2009 - חפצים אישיים
2010 - טורפים
2010 - יום האהבה
2011 - קחי אותי הלילה
2011 - The Double
2012 - האיש המכני הענק
2013 - החתונה הגדולה
2014 - לא מתרגש
2014 - הקריאה
2014 - בין כוכבים
2014 - Don Peyote‏4)
2016 - אמת
2016 - ליל הבכורה
2017 - מכונת מלחמה
2018 - שחור על לבן
2018 - תעלומה בסילבר לייק
2018 - דליריום (אנ')
2019 - Breakthrough
2020 - מנהיג בהזמנה
2024 - פחד אלוהים
2025 - טיסה מסוכנת
פילמוגרפיה > טלוויזיה

מה חדש, סקובי דו? (2002) - דיבוב
המלך היל (2003) - דיבוב
רובוט צ'יקן (2005) - דיבוב
מופע שנות ה-70 (2006-1998)
משפחת סימפסון (2008) - דיבוב
גדולים מכדי להיכשל (2011) - סרט טלוויזיה של HBO
היסטוריה שתויה (2015)
טריפ טנק (2016) - דיבוב
עובדים מצטיינים (2017)
תפוס את שורטי (2017)
אהבה, מוות ורובוטים (2019)
האזור החם (2019)
מראה שחורה (2019)
תקציב משפחתי (2021-הווה)
מופע שנות ה-90 (2023)
הערות שוליים

↑  ביוגרפיה באתר IMDb
| --- | --- |
בקרת זהויות :  NLI: 987007457266305171  PLWABN: 9810631754305606  BnF: cb14623314d (data)  GND: 1019538759  ISNI: 0000 0000 5434 5339  LCCN: no2004095610  NKC: xx0167603  NTA: 311481183  SUDOC: 154804428  VIAF: 69184744   WorldCat (עם VIAF): 69184744
רופרט גרינט

| --- | --- |

רופרט גרינט, 2018
 לידה:  24 באוגוסט 1988 (בן 36) הרטפורדשייר, אנגליה 
 שם לידה:  Rupert Alexander Lloyd Grint 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  Richard Hale School 
 בן או בת זוג:  Georgia Groome (2011–?) 
 מספר צאצאים:  1 
 פרופיל ב-IMDb
 חתימה:   
 
רופרט אלכסנדר לויד גרינט (באנגלית: Rupert Alexander Lloyd Grint; נולד ב-24 באוגוסט 1988) הוא שחקן קולנוע אנגלי שהתפרסם בזכות גילום דמותו של רון ויזלי בסדרת סרטי "הארי פוטר".
ביוגרפיה > ילדות ונעורים

רופרט גרינט נולד בעיירה הארלו (אנ'), במחוז אסקס, אנגליה. אמו, ג'ואנה לבית פרסונס, היא עקרת בית, ואביו, נייג'ל, הוא סוחר מזכרות. גרינט הוא הבכור מבין חמישה אחים.
הוא גדל בהרטפורדשייר שם הוא למד בבית הספר היסודי הקתולי "סנט ג'וזף", שם גם החל להתעניין לראשונה בתיאטרון. הוא הופיע בהפקות בית הספר והצטרף לקבוצות תיאטרון מקומיות. הוא המשיך להופיע בהצגות בבית הספר גם אחרי שעבר לבית הספר "ריצ'רד הייל" בעיירה הרטפורד (אנ'). עם זאת, גרינט מעולם לא שיחק באופן מקצועי לפני סדרת "הארי פוטר". בגיל 16 הוא עזב את בית הספר, על מנת להתמקד בקריירת המשחק.
קריירה > הארי פוטר

בגיל 11 נבחר גרינט באודישנים לסרט "הארי פוטר ואבן החכמים" לתפקיד רון ויזלי. השיקולים לבחירתו לתפקיד כוללים את העובדה שיש לו שיער ג'ינג'י. כמו לדמותו של ויזלי, גם לגרינט יש פחד מעכבישים. גרינט טען שהיו לו יותר סיכויים לזכות בתפקיד כיוון שעוד לפני שפנו אליו להיבחן לתפקיד, הוא נהג לקרוא את ספרי "הארי פוטר" ומאוד נהנה מהם.
הוא שיחק בתפקיד רון ויזלי בכל שמונת סרטי "הארי פוטר". האחרונים שבהם היו שני חלקיו של הסרט "הארי פוטר ואוצרות המוות", שיצאו לאקרנים בנובמבר 2010 וביולי 2011.
קריירה > אחרי "הארי פוטר"

בשנת 2002, שיחק גרינט את דמותו של אלן בסרט "מכנסי הרעם".
בשנת 2005, דיבב גרינט את דמותו של פיטר פן בתוכנית הדוקומנטרית "מזל טוב, פיטר פן".
בשנת 2006, שיחק גרינט בסרט "שיעורי נהיגה" עם ג'ולי וולטרס ולורה ליני את דמותו של בן מרשל.
בשנת 2010, שיחק גרינט בסרט "מטרה פראית" את דמותו של טוני, לצד השחקנים ביל ניי ואמילי בלאנט.
בשנת 2011, שיחק גרינט בסרט "פיצוץ מתוק" את דמותו של מלאצ'י.
בשנת 2011 השתתף בווידאו קליפ לשיר "Lego House" של אד שירן.
בשנת 2014 דיבב את ג'וש בסרט "יצאת כוכב".
בשנת 2017 החל לשחק בסדרה "סנאץ'", בתפקיד צ'ארלי קוונדיש-סקוט.
בשנת 2019 החל לשחק בסדרת הטלוויזיה "סרבנט" בשירות הזרמת המדיה Apple TV, בתור ג'וליאן פירס, אחיה של דורות'י אותה מגלמת לורן אמברוז. הסדרה סיימה את שידוריה ב-2024 לאחר ארבע עונות.
חיים אישיים

גרינט נמצאת במערכת יחסים עם השחקנית ג'ורג'יה גרום (אנ') מאז 2011. יש להם בת, שנולדה במאי 2020. הוא הצטרף לאינסטגרם בנובמבר 2020, ופרסם תמונה שלו מחזיק את בתו שזה עתה נולדה. הוא הגיע למיליון עוקבים תוך ארבע שעות ודקה אחת מיצירת החשבון שלו, ושבר את תואר שיא גינס הקודם עבור הזמן המהיר ביותר להגיע למיליון עוקבים בפלטפורמה.
גרינט פעיל בתחום הצדקה, הוא תרם פריטים כגון בגדים למכירות פומביות למטרת צדקה והשתתף בעצרות וקמפיינים למטרות צדקה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | הארי פוטר ואבן החכמים | רון ויזלי |  |
| 2002 | הארי פוטר וחדר הסודות | רון ויזלי |  |
| 2002 | מכנסי הרעם (אנ') | אלן |  |
| 2004 | הארי פוטר והאסיר מאזקבאן | רון ויזלי |  |
| 2005 | הארי פוטר וגביע האש | רון ויזלי |  |
| 2006 | שיעורי נהיגה (אנ') | בן מרשל |  |
| 2007 | הארי פוטר ומסדר עוף החול | רון ויזלי |  |
| 2009 | פיצוק מתוק (אנ') | מלאכי מק'יני |  |
| 2009 | הארי פוטר והנסיך חצוי-הדם | רון ויזלי |  |
| 2010 | מטרה פראית (אנ') | טוני |  |
| 2010 | הארי פוטר ואוצרות המוות - חלק 1 | רון ויזלי |  |
| 2011 | הארי פוטר ואוצרות המוות - חלק 2 | רון ויזלי |  |
| 2012 | אל תוך הלבן | רוברט סמית' |  |
| 2013 | קאנטרי בלוגראס בלוז (אנ') | צ'יטה כרום (אנ') |  |
| 2013 | צ'ארלי חייב למות (אנ') | קארל |  |
| 2014 | שפיצים | ג'ייק הופר | דיבוב |
| 2014 | יצאת כוכב | ג'וש | דיבוב |
| 2015 | מוכי ירח (אנ') | ג'וני |  |
| 2023 | דפיקה בדלת | רדמונד |  |
| TBA | Nightborn | ג'ון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | Happy Birthday Peter Pan | פיטר פן |  |
| 2012 | אבא אמריקאי | ליאם | דיבוב; פרק: "Killer Vacation" |
| 2017 | Urban Myths | אוגוסט קוביצק | פרק: "Adolf the Artist" |
| 2017–2018 | סנאץ' (אנ') | צ׳ארלי קוונדיש-סקוט | תפקיד ראשי (2 עונות); 20 פרקים |
| 2017–2018 | אישור מחלה (אנ') | דניאל גלאס | תפקיד ראשי (2 עונות); 14 פרקים |
| 2018 | תעלומת האלפא ביתא | המפקח קרום | מיני-סדרה |
| 2019–2023 | סרבנט | ג'וליאן פירס | תפקיד ראשי (4 עונות); 40 פרקים |
| 2022 | הארי פוטר: בחזרה להוגוורטס | רון ויזלי | ספיישל טלוויזיוני ב-HBO Max |
| 2022 | גיירמו דל טורו מציג: חדר הפלאות | וולטר גילמן | פרק: "Dreams in the Witch House" |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2013 | מוג'ו (אנ') | סוויטס | תיאטרון הרולד פינטר (אנ') בוסט אנד |
| 2014 | It's Only a Play | פרנק סינגר | תיאטרון ג'רלד שוינפלד (אנ') בברודוויי |
אימרה לוואי

| --- | --- |
אין תמונה חופשית
 לידה:  2 באוגוסט 1924 היידובסרמן, הונגריה 
 פטירה:  10 בספטמבר 2012 (בגיל 88) מישקולץ, הונגריה 
 מקום לימודים:  Bocskai István Gimnázium (1943)  האוניברסיטה לטכנולוגיה ולכלכלה של בודפשט (1950) 
 פרסים והוקרה:  János Csere Apáczai Prize (2010)  אלברט סנט-גיירגי (2005)  פרס האקדמיה ההונגרית למדעים (1995) 
 
אימרה לוואי (בהונגרית: Lévai Imre;‏ היידובסרמן, 2 באוגוסט 1924 – מישקולץ, 10 בספטמבר 2012) היה מהנדס מכונות יהודי-הונגרי, פרופסור באוניברסיטה.
קורות חיים

אימרה לוואי נולד במשפחה יהודית מתבוללת. אביו היה חקלאי, אמו עקרת בית. בשנת 1943 סיים את לימודיו במגמה הריאלית של בית הספר התיכון "בוצ'קאי אישטוואן" בעיר הולדתו. לאחר סיום לימודיו זכה במלגה מחברת בת של מפעל מכונות אנגלי בדברצן.
בשל יהדותו ותקופת מלחמת העולם השנייה, למד באוניברסיטה רק לאחר השואה וקיבל את התואר בהנדסת מכונות באוניברסיטת בודפשט לטכנולוגיה ולכלכלה רק בשנת 1950. לאחר מכן, ב-1950, הצטרף למחלקה להנדסת מכונות באוניברסיטת מישקולץ. עשר השנים הראשונות שלו ב"אוניברסיטה הטכנית של התעשייה הכבדה" (לשעבר Mátyás Rákosi Heavy Industry Technical University) עלו בקנה אחד עם הקמת הפקולטה להנדסת מכונות. במהלך תקופה זו, בהדרכתו של פרופסור זנו טרפלאן, עבודתו כיסתה את פיתוח תוכניות הלימוד של המחלקה, הכנסת מקצועות חדשים ופיתוח שיטות הוראה מתאימות. הוא חיבר בשנים אלו את מקצוע "רכיבי מכונה מיוחדים", שבו נוסדו הנושאים:
ממדי מדידת עייפות החומר
תאוריית הסיכה ההידרודינמית של מיסבים
הזזה וגלגלי שיניים משופעים עם שיניים מעוקלות
שאלות כלליות לגבי גאומטריית גלגלי השיניים
הוא היה מהראשונים שהכירו בכך שחינוך איכותי יכול להתבסס רק על מחקר מעמיק. כך, בשנות ה-50 של המאה ה-20, כשהתנאים לכך עדיין בקושי התקיימו, החל את פעילות המחקר המדעית שלו. בתקופה זו עבד גם במשרד התכנון של מפעל המכונות דיושג'ר, שם עסק בעיקר במנועים ובבקרה הידראולית. בשנת 1960 היה הוא מהראשונים שקיבלו "דוקטורט טכנולוגי". נושא עבודתו היה "עקרון גאומטריית הילוכים וייצור גלגלים גליליים לא עגולים". הוא מונה לפרופסור חבר באוניברסיטה בשנת 1963.
בין השנים 1963-1967 מילא את תפקידי סגן הדקאן. במהלך בתקופה זו ההכשרה בפקולטה להנדסת מכונות התמקצעה יותר. בהתאם לצורכי התעשייה דאז, נוצרו המגמות של מכונאי תעשייה כימית ומכונות כלים, וכך, בנוסף להכשרת טכנולוג ייצור מכונות, פותחה גם הדרכת עיצוב מכונות ותכנון תהליכים. בתקופה זו הורחבה עבודת המחקר המדעי של המחלקות ונוצרו קשרים בינלאומיים, בהם נטל חלק משמעותי. בעבודת המחקר שלו הוא התמקד בעיקר במשימות גאומטריית גלגלי השיניים. הוא פרסם מאמרים רבים ונתן הרצאות בכנסים, הן בהונגריה והן בחו"ל. כל זה הוביל לעובדה שבשנת 1966 קיבל את הדוקטורט גם במדעים הטכניים עם עבודת הדוקטורט שלו שכותרתה "גלגלי שיניים שניתן לסובב בעזרת כלי ישר קצוות המיישם העברת תנועה משתנה בין סרנים בעלי שיניים". בין השנים 1966-1984 היה ראש מחלקת "ציוד התחבורה" באוניברסיטה. ב-1968 מונה לפרופסור מן המניין באוניברסיטה, ובין השנים 1969-1972 מילא גם את תפקידי סגן הרקטור לחינוך באוניברסיטה. בין השנים 1974–1983 היה דקאן הפקולטה להנדסת מכונות. כבר בסוף שנות ה-60 ותחילת שנות ה-70 הבין לוואי שהשימוש במחשבים בעבודת המחקר שלו מייצג אופק חדש. לפיכך, הן האפשרויות לפתור משימות גאומטריית ציוד שהובאו עמו מהמחלקה לרכיבי מכונות והן הבדיקה הדינמית של מכונות טיפול בחומרים הוגדלו משמעותית על ידי שימוש בהליכי מחשב. הדבר גם איפשר למחלקות בפקולטה להיות מעורבות רחבה בניהול תהליך תכנון התעודה. החלה הכנסת טכנולוגיית המחשוב וגישת המחשוב לחינוך, שבהן היה לו תפקיד יוזם ותיאום משמעותי.
ב-1984, לאחר פרישתו, הוא השתלב באופן פעיל בהנחיית והכשרת דוקטורנטים, ביצע תפקידי מנהיגות מדעית ונתן הרצאות לסטודנטים לדוקטורט. הוא היה חבר במועצה הציבורית שהוקמה על ידי האקדמיה ההונגרית למדעים למשך קדנציה אחת בשנים 1994-1997. הוא השתתף בוועדות מומחים של OTKA וכן בוועדות האשרור שהוקצו על ידי ועדות ההסמכה ההונגריות. לוואי היה המייסד והנשיא הראשון של מועצת הפרופסורים של אוניברסיטת מישקולץ, כפורום ציבורי, בשנים 2001–2004.
פרסים והוקרה

1962 - מדליית הצטיינות בעבודה
1972 - דרג כסף של מסדר הצטיינות
1978 - דרג זהב של מדליית הזיכרון לפיתוח טיפול ואריזה בחומרים
1981 - דרג זהב של מסדר ההצטיינות
1985 - Signum Aureum Universitas
1994 - דוקטור לשם כבוד של אוניברסיטת מישקולץ
1995 - פרס האקדמיה
1997 - פרופסור אמריטוס
1999 - מדליית זהב ליובל האוניברסיטה
1999 - Pro Universitate
2005 - פרס אלברט סנט-גיירגי
2010 - פרס Apáczai Csere János
פרסומיו הנבחרים

Az elliptikus homlokkerékhajtás és fogazás vizsgálata. /Kézirat./ Akadémiai prémiumos dolgozat. M. 1953. 1/28.
Nem köralakú hengeres kerekek fogazásgeometriájának és gyártásának alapelve. /Műsz. egyetemi doktori értekezés. Elfogadva 1960-ban./ /Kézirat./ M. 1958. 1/36 + függ; Rövidítve és módosított címmel. = NME Közl. 14/1967/ 31/42
Über verzahnte Räder, die eine veränderliche Bewegungsübertragung zwischen sich kreuzenden Achsen verwirklichen und durch ein geradschneidiges Werkzeug abwälzbar sind. = Acta Technica. 69/1970/ 1-2. 149/170.
Kitérő tengelyek között változó mozgásátvitelt megvalósító – egyenesélű szerszámmal lefejthető – fogazott kerekek. /Kandidátusi disszertáció./ /Kézirat./ M. 1965. 1/83. /TMB 1966-ban fogadta el./; Rövidítve. = NME Közl. 14/1967/ 31/41.
Anyagmozgatás és gépei. /Egyetemi Jegyzet./ Tankönyvkiadó. Bp. 1969.
Über verzahnte Räder, die eine veränderliche Bewegungsübertragung zwischen sich kreuzenden Achsen verwirklichen und durch ein geradschneidiges Werkzeug abwälzbar sind. = Acta Technica. 69/1970/ 1-2. 149/170.
Az anyagmozgatás és gépei. I. /Egyetemi jegyzet./ Tankönyvkiadó. Bp. 1977.
Eine Art der Bestimmung des kritischen Eingriffswinkels und die Anwendung des Ergebnisses bei der Dimensionierung von Hypoidgetrieben. = Publications of the Technical University for Heavy Industry. Series C /Machinery/. 34/1978/ 1. 3/19.
Gépszerkezettan I. /. /Egyetemi Jegyzet./ Tankönyvkiadó. Bp. 1978.
Fogazatok kapcsolódásának kinematikai elmélete és alkalmazása a hipoid-hajtások tervezésére. /Doktori disszertáció, amelyet a TMB 1980-ban fogadott el. / /Kézirat./ M. 1980. 1/153.
Hipoidhajtások. Részlet az Erney György szerk.-tte „Fogaskerekek” c. könyvben. Műszaki Könyvkiadó. Bp. 1983. 201/219.
Lévai Imre: Geometric Planning of Cylindrical Worm-Double Internal Ring Wheel, Publication of the University of Miskolc Volume 4, 2004.
Definition of the Loss Factor in the Relative Space of Torsion of Gear Trains having Skew Axes. Gépészet 2000. Proceedings of Second Conference on Mechanical Engineering. BMGE. May 25-26. 2000. Springer Verlag
Lévai Imre: Fundamental quantities of spatial gear meshing, Publications of University of Miskolc, Series C, 2000
Hipoidhajtások tervezésének alapjai. Miskolci Egyetemi Kiadó. 1994. könyv
Lévai Imre: Különleges csigahajtások, Dudás Illés: Csigahajtások elmélete és gyártása, könyvfejezet, 2007.
Lévai Imre: Contact of Cylindrical Worms - Internal Cone Wheels and Their Meshing, GÉP 2007/8-9.
Contact of Cylindrical Worms-Internal Face and Their Meshing. GÉP2008/- 10-11. p. 69-85.
Lévai Imre, Dudás Illés: Special Worm Gear Drives, Proceedings of 12th International Conference on Tools, Miskolc, 2007.
Lévai Imre, Nándoriné Tóth Mária: Kapcsolási tengelyek mint határértékek - általános helyzetű csigahajtásnál, GÉP 2007/2.
Anyagmozgatási és Logisztikai Tanszék 1951-2011 : A tanszék alapításának 60. évfordulója alkalmából, 2011. Könyv
לקריאה נוספת

MACHINE, LI. כיתה, 11. 2000 שִׁיר
כרך משותף של NME Közleményei Series IV, 1979.
אימרה לוואי: המחלקה לטיפול בחומרים ולוגיסטיקה 1951–2011
רשימת פרסומים פתח את עלון MTMT
הביוגרפיה האקדמית של אימרה לוואי באתר האינטרנט של בית הספר לדוקטורט של אישטוואן שאיאי למדעי הנדסת המכונות
| --- | --- |
בקרת זהויות :  GND: 170546985  ISNI: 0000 0000 8013 8544  VIAF: 188427757   WorldCat (עם VIAF): 188427757 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אימרה לוואי".
ורבניים

| ורבניים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: ורבניים
שם מדעי
 Verbenaceae ‏סיינט-הילייר, 1805
ורבניים (שם מדעי: Verbenaceae) היא משפחת צמחים המשתייכת לסדרת הצינוראים. המשפחה כוללת שיחים, עצים, לעיתים שיחים מטפסים ולעיתים רחוקות גם צמחים עשבוניים. המשפחה כוללת כ-32 סוגים וכ-949 מינים. בין הצמחים המוכרים ביותר במשפחה נמנים הלואיזה, המשמשת כתבלין וכצמח מרפא, ולנטנה ססגונית, מין מאוזרח מאמריקה שהפך לפופולרי בגינון ולפליט תרבות בישראל.
צמחיית הבר של ישראל

משפחת הוורבניים מיוצגת בצמחיית הבר של ישראל על ידי שלושה מינים בלבד:
ורבנה רפואית (Verbena officinalis) – צמח עשבוני חד-שנתי זקוף ומצוי הגדל בבתי גידול לחים. מאפייניו העיקריים: צבע הכותרת לילך בהיר, הגבעול קירח והעלים שסועים-מנוצים או משוננים. ורבנה שרועה פורחת בקיץ ובסתיו, ממאי עד אוקטובר.
ורבנה שרועה (Verbena supina) – צמח עשבוני חד-שנתי שרוע ונדיר הגדל בבתי גידול לחים. מאפייניו העיקריים: צבע הכותרת כחלחל, הגבעול שעיר והעלים גזורים-מנוצים פעמיים. ורבנה שרועה פורחת בקיץ, בעיקר ממאי עד אוגוסט.
ליפיה זוחלת (Phyla nodiflora) – צמח עשבוני רב-שנתי זוחל, לא מצוי, הגדל בעיקר בבתי גידול לחים ובקרבת מקווי מים. מאפייניו העיקריים: העלים נגדיים בעלי פטוטרת. הפרחים ורודים, קטנים וערוכים בקרקפות חיקיות צפופות. הפריחה בקיץ, מאפריל עד ספטמבר.
סוגים שהועברו למשפחות אחרות

במהלך השנים, המשפחה עברה עדכונים סיסטמטיים, ובמסגרתם הועברו סוגים מסוימים למשפחות אחרות:
שיח-אברהם - סוג זה הועבר ממשפחת הוורבניים בשנת 2009 למשפחת השפתניים. סוג זה מיוצג אך ורק על יד שיח-אברהם מצוי בצמחיית הבר של ארץ ישראל ובשני מינים מיובאים שמשמשים כצמחי נוי, שיח-אברהם משולש או תִּלְתָּנִי (Vitex trifolia) ושיח-אברהם נגונדו או מַכְבְּדָנִי (Vitex negundo). הראשון נפוץ והשני נדיר.
אביצניה ימית (Avicennia marina) - המין והסוג הועבר ממשפחת הוורבניים למשפחת הקוציציים. מין זה אינו מצוי בישראל אלא בחופי ים סוף במי ים מלוחים ויוצרים נופי צומח שנקראים מנגרובים.
הערות שוליים

↑  Verbenaceae, POWO plants of the World Online. Published on the Internet
↑  Verbenaceae, WFO: World Flora Online. Published on the Internet, ‏2-6-2023
↑  סימה קגן, שיח-אברהם משולש, באתר צמח השדה
↑  סימה קגן, שיח-אברהם נגונדו, באתר צמח השדה
↑  אביצניה ימית, באתר צמחיית ישראל וסביבתה
↑  Avicennia marina, POWO plants of the World Online. Published on the Internet